open-index/open-wikipedia-markdown huggingface dataset:
Ahosuo

yɛka sɛ brirbi ahosuo a, yɛrepɛ akyerɛ ade korɔ no kɔla. Kola no bi ne kɔkɔɔ, tuntum,fitaa/fufuo,bibire, akokɔ seradeɛ, dodeɛ, ahahanmono, ne deɛ ɛkeka ho. Saa ahosuo ahodoɔ a yɛabobɔ so yi mu biara yɛ ahyɛnsodeɛ ma biribi. Ɛha yi, yɛrehwɛ deɛ ahosua biara gyina hɔ ma wɔ Akanman mu.

## Deɛ  Ahosuo Biara Gyina hɔ Ma
**KƆKƆƆ:** Kɔkɔɔ gyina hɔ ma ɔdɔ, anibere, awerɛhoɔ, yawdie, amanehunu ne nea ɛkeka ho. Wɔ Akan man mu no, sɛ wohunu sɛ obi hyɛ ataadeɛ anaa sɛ ɔfura ntoma kɔkɔɔ a, ɛkyerɛ sɛ onipa no wɔ anibere, yaw, amaneɛ anaa sɛ awerɛhoɔ mu. Akanfoɔ de koogyan anaa kɔbre kyekyere biribi ho kyerɛ ade korɔ hu a ɛyɛ.

**TUNTUM:** Wɔ Akan man mu no, tuntum di dwuma te sɛ kɔkɔɔ pɛpɛɛpɛ. Mpɛn pii no sɛ Akanfoɔ wɔ ayiyɔ mu a, wɔfura tuntum ne kɔkɔɔ de kyerɛ sɛ anibere aba anaa sɛ wɔwɔ awerɛhoɔ mu.

**FITAA:** Wɔ Akan man mu no, fitaa gyina hɔ ma nkonimdie, anigyeɛ ne ahoteɛ. Berɛ a wotaa hunu sɛ obi fura fitaa yɛ berɛ a onipa no  awo foforɔ. Ɔhyɛ fitaa de kyerɛ anigyeɛ ne nkonimdie wɔ n'awoɔ mu. Sɛ Akanfoɔ reto abɔfra din a, wɔfura fitaa de kyerɛ sɛ wɔwɔ anigyeɛ mu. Sa ara nso na sɛ obi yare ma ne ho tɔ no anaa sɛ obi nya ne tiri didi mu wɔ akwanhyia kɛseɛ bi anaa sɛ atowerɛnkyɛm bi mu a, ɔfura fitaa de kyerɛ nkonimdie ne anigyeɛ.

**BIBIRE:** Bibire gyina hɔ ma faahodie, abɔdeɛ, tumi, nyansa ne ahoɔfɛ.

**AKOKƆSRADEƐ:** Akokɔsradeɛ gyina hɔ ma yiedie, anidasoɔ, nnaadaa, hwammɔ ne ade.

**SIKA KƆKƆƆ:** Sika kɔkɔɔ gyina hɔ ma yiedie, tumi, ahoɔfɛ ne animuonyam.

**AHABAMMONO:** Ahabammono gyina hɔ ma nyini, ade foforɔ anaa ahyɛaseɛ foforɔ, nkwa, abɔdeɛ ne nyansa.

**DODOEƐ:** Dodoeɛ gyina hɔ ma abɔdeɛ, owuo, ahotɔsoɔ ne ahoɔden.

**ANKAAHONO:** Ankaahono gyina hɔ ma atenka, anigyeɛ ne adeɛ a abere.

## Baabi a Mmoa Firi
Raggae

“Raggae’’ nnwom no firii aseɛ wɔ Jamaica wɔ afe apem ahankron ne aduosia (1960) awieeɛ mu hɔ. “Reggae” nnwom no nni ɔbaakofoɔ a ɔhyehyɛɛ nnwom no nanso Jamaica nnwom ahodoɔ a atwam te sɛ ‘SKA’ ne ‘rocksteady' nyaa so nkɛntɛnsoɔ kɛseɛ. Nnipa titire a ɛnam wɔn so ama reggae nnwom no agye din kɛseɛ ne adwontofoɔ bi te sɛ Bob Marley, Peter Tosh ne Bunny Wailer a na ɔka reggae kuo bi a wɔfrɛ no ‘The Wailers' ho.

Bob Marley na nnipa dodoɔ no ara frɛ no  “reggae” hene ɛfiri sɛ wadi dwuma titire pii wɔ “reggae” nnwom no mu.

## Baabi a Mmoa
Kasasin

Kasasin yɛ nsɛmfua mmienu anaa deɛ ɛboro saa a yɛka bom de di dwuma, nanso ɛnyɛ asɛmfua a edi mu. Kasasin tumi yɛ nsɛm a ɛbom yɛ adwuma wɔ ɔkasamu mu, nanso nsɛmfua no nhyɛ da ntɔ asom yie. 

Ɔkasasin yɛ asɛmfua anaasɛ nsɛnkuo bi a ɛtumi nya ayɔnkofa bi wɔ ɔkasamu nhyehyɛeɛ mu. Ɔkasasin yɛ ekuo a ɛyɛ adwuma wɔ ɔkasamufa mu a ɛba ansa na nsɛmfua aba. Ɔkasasin gu ahodoɔ bebree ebinom ne adeyɛ, ɔkyerɛfoɔ, edin kasasin ne deɛ ɛkeka ho.

## Baabi A Menyaa Mmoa Firiiɛ
Ɔkasamu

Ɔkasamu yɛ kasa mu adeyɛ a ɛkyerɛ adwene, asɛm, anaa asɛmmisa a ɛwie pɛyɛ, na mpɛn pii no emu nsɛm no yɛ asɛmfua baako anaa deɛ ɛboro saa a wɔaka ho asɛm wɔ kasa mu. Kasamu yɛ kasa bi a ɛmu nsɛm no yɛ baako anaa deɛ ɛboro saa na nsɛm no nyinaa yɛ pɛ, na ɛkyerɛ nsusuieɛ anaa asɛm bi a edi mu. 

Ɔkasamu yɛ asɛmfua anaa nsɛmfua bi a yɛaka abom na ɛde adwene mu bi to dwa anaasɛ ɛreda adwene baako anaa deɛ ɛboro saa adie. Ɔkasamu biara nso tumi gyina ne ho so. Yɛbɛtumi agyina adwene a ɛwc ɔkasamu mu ne nhyehyɛeɛ so akyekyɛ mu ahodoɔ. Ɔkasamu ahodoɔ no bi ne ɔkasamu tiawa, ɔkasamu mmɔho ne ɔkasamu kuntann.

## Baabi A Menyaa Mmoa Firiiɛ
Ntimu

Ntimu ne sɛ obi rekasa na wati asɛm bi a waka no mu anaa sɛ waka asɛm bi a waka no bio de asi biribi so dua. Ɔse mpɛn pii no ɛyɛ a asɛm a wati mu no didi so.

sɛm a wɔka na wɔka no bio no, wɔde si asem no so dua de adwene bi anaa nteaseɛ bi to dwa.

Nsɛm a wɔka no mpɛn pii no yɛ nnyinasosɛm titire a ɛwɔ nwoma nhyehyɛeɛ mu, a wɔde di dwuma de si nteaseɛ bi so anaa sɛ wɔde adwene bi to dwa. Ɔdwontoni Kojo Antwi de ntimu dii dwuma wɔ ne dwom afafrantɔ mu.

Nhwɛsoɔ;

Afrimata, Afrimata, Afrimata, Afrimata

Afafrantɔ e, yie, yie, yie

Ɔde n’ahoɔfɛ agyegye me o, yoo, yoo, yoo

Afafrantɔ  e, yie, yie, yie

Ɔde n’ahoɔfɛ agyegye me o, yoo, yoo, yoo

Ɔdwontoni Daasebre Gyamenah nso de ntimu dii dwuma wɔ ne dwom woafom mu.

Nhwɛsoɔ;

Ɔdɔ bɔhyɛ a wohyɛɛ me no woafom o

Ɔdɔ, mese  bɔhyɛ a wohyɛɛ me no woafom o.

## Baabi a Mmoa Firi
Afrafrantɔ

Afafrantɔ yɛ aboa bi a ne ho yɛ fɛ yie, na ne ho san nso yɛ hare. Afafrantɔ wɔ ntaban mmienu a ɔde tu. Saa ntaban no mu na n’ahoɔfɛ nyinaa gyina. Berɛ biara sɛ ɔbue ne ntaban no mu a, ne fɛ te sɛ nhwiren a ɛmu rebue, na sɛ ɔretu nso a, ɔte sɛ nhwiren a ate firi soro redanedane ne ho wɔ wiem rebɛtɔ fam. Afafrantɔ  didi nhwiren so. Ɔyɛ aboa bi a ne ho nyɛ den biara na ne nkwa wɔ asase yi so sua. Ebi tumi di nnawɔtwe anaa nnawɔtwe mmienu na wɔawu, ebi nso di bosome.

## Afrafrantɔ Nkwa Nna
Afafrantɔ akyɛ wɔ asase so koraa ne bosome nnan. Ɔnyɛ aboa a ɔtumi di nnipa awu nti mmɔfra taa de no di agorɔ ɛnam n’ahoɔfɛ nti. Afafrantɔ de n’ahoɔfɛ taa daadaa onipa. Sɛ wokyere afafrantɔ to wo nsam a, wobɛhu sɛ n’ahoɔfɛ no nyinaa apore afiri ne ntaban so agu wo nsam, afei na aka ntaban hunu nko ara kuta wo.

Afafrantɔ yɛ aboa bi a ɔwɔ ahosuo bebree a ɛdan n’ahoɔfɛ adi. Ahosuo bi te sɛ fitaa (white), tuntum (black), kɔkɔɔ (red), bibire (blue), ahabammono (green), akokɔsradeɛ (yellow), sika kɔkɔɔ (gold), ankaahono (orange), dodoeɛ (brown), biredum/afasebiri (purple), nsono (ash/grey), memen (pink) ne nea ɛkeka ho.

## Baabi a Mmoa Firi
Akanfoɔ Tete Nnuane

Tete no na Akanfoɔ wɔ nnuane bi a wɔn ani gye ho paa ara yie. Ɛnni hɔ biom te sɛ ɛnnɛ yi. Na saa nnuane no yɛ nnuane a ahoɔden wɔ mu yie. Nnuane bi te sɛ nkanfoɔ,nkanfoɔ yɛ bayerɛ a yanoa ama ade akye so na yɛ tae de mako na ɛka ho.

## Nnuane no bi
Ɛbiom , aduane bi te sɛ nnuhuu, yɛ wɔ bayerɛ ne mankeni nnuhu mpɔtɔmpɔtɔ nso yɛ aduane bi a yɛde kɔkɔɔ na ayɛ , mpampa anaa asipuu, asipuu nso yɛ aduane bi a yɛde aburo na ɛyɛ, kanee no na afidie a yɛde yam adeɛ nni hɔ nti na yɛ si aburo no wɔ waduro mu na sɛ ɔresi aburo no na ɛregye puupuu ɛno nti na wɔ too ne din asipuu. Ɛnnɛ yi deɛ ɛnni ho sɛ kanee no. Yɛn nuane die mu asesa koraa. Akanfoɔ nnuane a sɛsei yɛ di paa ara yɛ ɛmo, indomie, pizza , sharwama ne nea ɛkeka ho.

## Baabi a Mmoa Firi
Abosom

**Abosom** anaa Bosom yɛ biribi a nipa som. Akanfoɔ de mmoa bɔ afɔdeɛ ma wɔn abosom de srɛ nkwahosan, Yiedie, bammɔ ne ade. Kane no mpo, nawɔtumi de nnipa bɔ afɔdeɛ. Wɔgu nsa a, wɔfrɛfrɛ abosom yi de wɔn ahiasɛm fa wɔn so tɔ Onyankopɔn anim. Wɔgye di sɛ wɔn abosom no tete nsuo, abotan, nnua ne nhoma mu.

## Deɛ Akanfoɔ wɔde gyina hɔ ma abosom
Wɔsene nnua anaa wɔnwene biriribi a, wɔgye di sɛ wɔn abosome tumi bɛtena mu. Nti amanneɛ a wɔbɛyɛ biara no(sɛ ebia wɔgu nsa anaa wɔta dwan a) wɔyɛ gu saa adwinnie no so. Wɔtumi paw nkorɔfoɔ ma wɔkɔm wɔn abosom no. Akanfoɔgyidie mu no, akɔmfoɔ yi yɛ *ntamgyinafoɔ* ma wɔn ne ahonhom a wɔsom wɔn no. Yadeɛ bi ba a, wɔsusu sɛ wɔafom abosom no nti na ama no aba saa. Yei to wɔbɔ afɔdeɛ de pata wɔn.

## Baabi a mmoa firi
Ɔhwɛ (Observation)

**Ɔhwɛ** yɛ ɔkwan titire a wɔfa so yɛ nhwehwɛmu. Yei kyerɛ sɛ, wo hwehwɛ nnipa anaa nneɛma bi a ɛkɔ so wɔ baabi, deɛ wote na wo twerɛ ato hɔ. Saa kwan yi ma nhwehwɛmufoɔ no nya nsɛm pii a wɔmfa kwan afoforɔ bi te sɛ, nsɛm a wɔrebisabisa nkurɔfoɔ so. 

Mfasoɔ baako a ɛwɔ saa nhwehwɛmu kwan no so ne sɛ, ama yɛanya nsɛm bi ho nteaseɛ ɛmu dɔ na yɛte deɛ yɛresua no ase yie. Yei boa ma nhwehwɛmufoɔ no hunu nneɛma bi a anka wɔbɛtumi abu wɔn ani agu so.

## Baabi A Menyaa Mmoa Firiiɛ
Mfonitwa

**Mfonitwa** yɛ kwalitetifu kwan (Qualitative method) no mu baako a wɔfa so de yɛ nhwehwɛmu sɛdeɛ ɛbɛyɛ a wɔbɛte biribi ase anaa deɛ yɛrepɛ akyerɛ pɔtee bi. Saa kwan yi ma nhwehwɛmufoɔ nya nimdeɛ a ɛmu yɛ duru a ɛnyɛ mmerɛ sɛ wɔde kyerɛ mu wɔ ɔkwan foforɔ so. Nnoɔma a wɔde twa mfoni yi bi ne kamera, tɛlɛfɔn.  

Nhwehwɛmufoɔ nam mfonitwa so bɛtumi ayɛ nhwehwɛmu adɔ mu sukɔ wɔ nhwehwɛmufoɔ no adwene mu. Wɔ nam wɔn suahunu so ne wɔn asetena mu na ama wɔanya nhwehwɛmu no ho nteaseɛ a ɛmu dɔ. Saa kwan yi boa ma nhwehwɛmufoɔ no tumi nya nimdeɛ, atenka ne nneyɛeɛ ahodoɔ bi a wɔmfa wɔn ano nka. Yei boa ma nhwehwɛmu no kɔ akyire yie.

## Baabi a menyaa mmoa firiiɛ
Nkitahodie Akwan (Channel of Communication)

**Nkitahodie Akwan** fa nneɛma ahodoɔ a wɔde di dwuma wɔ nkitahodie mu ho ne sɛdeɛ wɔkeka bɔ mu di dwuma ma ɛwie pɛyɛ. Yeinom ne onipa a ɔreto nkra, ɔkwan ɔnam so reto nkra no, nea ɔregye nkra no ne mmuaeɛ a wɔda no adi wɔ berɛ a ɛho hia. Yɛwɔ akwan ahodoɔ bebree a yɛfa so di nkitaho. Ɛbi na ɛdidi soɔ yi; nea ɔde nkrasɛm no kɔ (Ɔsomafoɔ) “Sender”, ɔkwan pɔtee bi a nkrasɛm no nam so “Channel’, nea ɔgye nkrasɛm no “Recipient” ɛna mmuaeɛ a wɔda no adi wɔ berɛ a ɛho hia “Feedback”.

Sɛ yɛhwɛ mfoni a ɛda soro hɔ yi so a yɛhu sɛ nneɛma bi a (yɛpɛ sɛ yɛfrɛ no nkitahodie aboadeɛ) na ɛkeka bɔ mu ma nkitahodie kɔ so, sane wie pɛyɛ. Yɛhu sɛ, nneɛma yi nyinaa di nsawɔsoɔ ma pɛpɛyɛ ba. Sɛ ɛmu baako mpo ho te kyema a, ɛde nkitahodie kɔgyina mpɛmpɛnsoɔ bi a ɛnkɔ yie. 

Aboadeɛ a ɛdi kan ne Ɔsomafo. Yei yɛ onipa a ɔde nkrasɛm no kɔ. Saa onipa yi na ɔnam nkrasɛm a yɛtwerɛ, deɛ yɛka anaa nsɛnkyerɛne a ɛkasa so ɔhyɛ nkitahodie bi ase ma asɛm no kɔduru faako a ɛsɛ sɛ ɛkɔduru. Deɛ ɛtɔ so mmienu ne Nkrasɛm. Yei nso yɛ nsɛm, nsusuiɛ anaa nneyɛɛ a yɛde di nkitaho. Ɛtumi yɛ nea yɛatwerɛ, nea yɛde aniwa hunu, ne nea yɛmfa kasa na ɛka bi te sɛ; (nipadua kasa, nneyɛɛ), anaa nea yɛde ano ka. Deɛ ɛtɔ so mmiɛnsa ne deɛ ɔgye nkrasɛm no. Yei yɛ nipa ɔgye nkrasɛm a ɔsomafoɔ bi soma no. Ɛtumi yɛ nkrasɛm a wɔatwerɛ wɔ krataa so, deɛ wɔde fa tɛtɛfon nkitahodie so, deɛ wɔde fa kasamfidie so anaa obi reka asɛm akyerɛ ɔfoforɔ ama no atie no wɔ berɛ a wɔte faako. Deɛ ɛtwa toɔ ne mmuaeɛ.

Yei yɛ nsɛm anaa nneyceɛ bi a deɛ ɔgye nkrasɛm no yɛ de kyerɛ sɛ ne nsa kaa nkrasɛm a ɔsomafoɔ no de manee no no na wanya mu nteaseɛ. Aboadeɛ yi nyinaa ho hia wɔ nkitahodie mu na ɛsɛ sɛ ɛmu biara di dwuma wɔ ne kwan so pɛpɛɛpɛ sɛdeɛ ɛma nkɔmmɔdie no awie pɛyɛ.

## Baabi a menyaa mmoa firiiɛ
Kasamfoni Anaa Sini Hwɛ

Sinihwɛ yɛ ɔkwan a wɔfa so yɛ nhwehwɛmu no mu baako a ɛdi mu a ɛboa nhwehwɛmufoɔ ma wɔtumi hunu mfoni anaa sini no yie ne nsɛm a wɔtie a ɛmu dɔ. Ɔkwan yi boa ma wɔtumi hunu sɛdeɛ nnipa di nkitaho, yɛ wɔn nnoɔma bi ne tebea a wɔwɔ mu. 

Sinihwɛ boa nhwehwɛmufoɔ ma wɔtumi hunu nsɛm bi a ɛho hia yie sene ɔkwan foforɔ bi te sɛ anototoɔ ne nsɛmmisa a yɛtintim gu nkrataa so. Tumi a nhwehwɛmuni bi nya berɛ a ɔbɛhwɛ sini mpɛn pii no boa ne dwumadie no na ɔtumi yɛ mpɛnsɛmpɛnsɛmu a ɛmu dɔ wɔ ɔkwan soronko so.

## Baabi A Menyaa Mmoa Firiiɛ
Sikasanom

**Sikasanom** yɛ amanneɛ a wɔyɛ berɛ a wɔakɔsie owufoɔ bi awie. Tete mmerɛ mu no, sɛ wɔkokora amu no ba a, n'ade kyeɛ no, abusuafoɔ tena ase hyɛ da a wɔde bɛyɛ ayie no ankasa. Wɔsan nso de nsa sese ayie .Ɛda a wɔhyɛɛeɛ no so a, na wɔabɛtena ase asnom sikasa. Nansa yi deɛ, wɔkɔkoraa ba ara a, na wɔde amanneɛ ahodoɔ a aka no atoa so.

## Amanneɛ ahodoɔ a wɔyɛ wɔ sikasanom no ase

### Adɔsoa
Sɛ obi ase wu a, ɔtumi kyekyere adɔsoa. Yei yɛ adeɛ bi a mmaa na wɔtaa yɛ. Ene sɛ, sɛ ne kunu a ɔware no papa anaa ne maame wu a, ayie da no, akyekyere adɔsoa de soa kɔ badwam hɔ de kyerɛ ɔdɔ a ɛda owufoɔ no ne ne kunu no ntam. Yei nso yɛ adeɛ bi a ɔbaa bi yɛ de hyɛ ne kunu animuonyam.

### Nsaabɔdeɛ
Kane no, na wɔde nsa na ɛbɔ nsawa. Nsawa kyerɛ sɛ nsa kakra bi a na nkorɔfoɔ de brɛ wɔn a wɔreyɛ ayie no de som wɔn ahɔhoɔ. Berɛ rekɔ n'anim no, na wɔde sika sii nsa no anan mu. Nti na wɔfrɛ amanneɛ a wɔyɛ saa berɛ yi sikasanom no. 

### '''Kabuo'''
Ayie da a ɛtɔ so nnansa no (mpɛn pii no ɛtaa yɛ Ɛdwoada). Abusuafoɔ hyia wɔ abusua fie. Afei, wɔn a wɔhwɛɛ sikasɛmso no bu nkontaa kyerɛ abusuafoɔ. Ɛka ba akyire a, na wɔakyɛ atua.

## Baabi  a mmoa firi
Abɛbudeɛ

**Abɛbudeɛ** yɛ abɛbuo nsɛnkyerɛnneɛ. Ɛmu pii wɔ hɔ a ɛyɛ adwinneɛ anaa abɔsodeɛ a wɔde si bankyiniiɛ, afena anaa akyeampoma so. Yɛtumi nso hunu bi wɔ asɛsɛdwa ne sikadwini mu. Wɔhunu bi wɔ kawa, abɔtire, mpaboa ne ntoma te sɛ kente, adinkra, ne ntoma pa so.

Akanfoɔ nam abrabɔ mu suahunu so to wɔn ntoma din a ɛmu fa yɛ abɛbudeɛ. Saa din no fa nnipa bi ntam ayɔnkofa ho, ebi yɛ awerɛkyekyesɛm. 

## Nhwɛsoɔ
Asetena pa ma awerɛfire                                         

Owuo amma manka m'asɛm                            

Wo gyae me awareɛ a, menwe aboɔ                      

Owuo sɛe fie

Abɛbudeɛ yɛ ɛbɛ a ne ka mu no, yɛde nsɛnkyerɛnne ahodoɔ agyinagyina hɔ ama abrabɔ mu nneɛma ne nsɛntitire bi. Saa mmɛ yi deɛ, wɔn a wɔte nsɛnkyerɛnne ase pa ara no na wɔtumi te aseɛ yie.  

## Baabi a mmoa firi
Ɔhemaa

**Ɔhemaa** yɛ ɔbaa a ɔne ɔhene bom bu man. Akanfoɔ amammerɛ mu no, Ahemaa yɛ mmaa mpanimfoɔ a wɔn asefoɔ na wɔde wɔn si hene. Ɛsiane sɛ Akanfoɔ di adeɛ kɔ ɛna fam nti, ɔhemaa asefoɔ na ɛdi hene. Mpɛn pii no, sɛ nkitahodie a ɛda ɔhene ne ɔhemaa ntam no yɛ sɛ, ɔhene no bɛtumi ayɛ ɔhemaa no nua barima anaa ne ba.

## Sɛdeɛ wɔsi hemaa
Sɛdeɛ Ɔhemaa na ɔyi ɔhene no, saa ara nso na ɔhene na ɔyi ɔhemaa. Sɛ Ɔhemaa bi tɔ a, adehyeɛ a wɔtumi di adeɛ no de dwantoa fa mpanin a wɔn anim yɛ duru so kɔsrɛ adedie no firi ahemfie mpanimfoɔ hɔ. Mpanimfoɔ no nso de Kɔto ɔhene ne abusuapanin ne ahemfie mpanimfoɔ bi te sɛ Gyaasehene ne Kontihene anim. Ɔhene ne ne mpanimfoɔ nso booboo adesrɛdeɛ a aba no ho hwɛ obi a ɔsɛ fata. Saa berɛ yi, ɔhene na ɔwɔ tumi pa ara wɔ agyinaeɛsie a ɛtwa toɔ no mu. Obi a ɔhene bɛyi no no, ɔno na wɔde no bɛdi adeɛ. Afei, wɔde obi a wɔayi no no kɔtena apata mu kyerɛkyerɛ no amammerɛ ne amanneɛ de kɔsi sɛ ɛberɛ bɛso ama wabɛsuae.

## Ɔhemaa asɛdeɛ
Ɔno ne mma nyinaa baanodani. Ɔne ɔhene ne ne mapnimfoɔ bom bu man.

## Baabi a mmoa firi
Kyawkyaw

**Kyawkyaw** anaa ahenema yɛ mpaboa a amammerɛ kwan so, Akanfoɔ de siesie wɔn ho kɔ dwumadie ahodoɔ ase. Ɛka Akanfoɔ afadeɛ no ho. Kane no, na wɔn a wɔnyɛ saaa mpaboa yi yɛ adehyeɛ sɛ ebi a ahemfo, ahemaa ɛna ahemfo mpanimfoɔ. Afadeɛ wɔfa de ka kyawkyaw ho ne ntoma, kɔnmɔadeɛ, mpatia ne deɛ ɛkeka ho. 

Ɛnyɛ mpaboa a wɔhyɛ no daadaa. Dwumadie soronko ase nko na wɔtaa hyɛ de kɔ. Dwumadie ahodoɔ a wobɛtae ahunu kyawkyaw no bi wɔ aseɛ ne afahyɛ, ayɛyɛ, abadintoɔ ne deɛ ɛkeka ho.

## Baabi a mmoa firi
Ayiyɔ

**Ayiyɔ** yɛ amanneɛ a wɔyɛ ma owufoɔ de gya no kwan firi ateasefoɔ mu kɔ asamando. Sɛ onipa bi wu a, n'abusuafoɔ hyɛ aseɛ bobɔ nkorɔfoɔ ne abusuafoɔ a wɔwɔ akwantuo mu no  amanneɛ. kayerɛ wɔn deɛ asie. Sɛ wɔbɛse ɔhene bi ayie a, wɔde nsa na ɛse no ayie. Afei Abusuafoɔ tena ase dwendwene da a wɔbɛyɛ owufoɔ no ayie. Berɛ a na amukorabea mmaeɛ no, na wɔmma amu nna hɔ nkyɛ. Obi wu a, akyɛ ara ne nnawɔtwe, ɛsɛ sɛ wɔtumi sie no. Nnaawɔtwe no mu no, wɔde nhaban bi te sɛ akyampɔn ne ade gu ne so, yam bi de nsuo fra, na wɔde agu n'anom atwi ne bo ara de kɔsi sɛ ɛbɛkɔ ne yam. 

Ɔda hɔ no, n'ayie ne ne sie ho ntotoeɛ a wɔbɛyɛ no na  wɔfrɛ no dɔteyie. Adeɛ rebɛkye ama wɔapɛ ne koraberɛ a, ɛɔsiri pɛ. Adeɛ kye a, wɔbue ne so ma nkorɔfoɔ bɛsu no. Saa berj no nyinaa na wɔregye adesiedeɛ. Wɛgye adesiedeɛ wie a, wɔde ne to adaka mu kɔsie no. 

## Mma asɛdeɛ wɔ ayiyɔ mu
Wɔn na wɔtɔ adaka. Sɛ mmɔfra no susua a wɔrentumi ntɔ adaka a, wɔn abusua yɛ ma Wɔbubu wɔn na anaa wɔn agya bɔwerɛ siesie ne ho ansa na wɔadware no. Wɔrebɛdware no a, ne ba panin na ɔdi kan tu nsuo gu ne so.

**NNA-Bɔ** 

Abusuapanin anaa ayipasofoɔ no de nsa kɔse mmerantehene ayie, srɛ ne

mmeranteɛ ma wɔkɔbɔ da a wɔbɛsie owufoɔ no wɔ mu.

## Hwɛ

* Dɔteyie

## Baabi a menyaa mmoa firiiɛ

 *Nsɛm a ɛwɔ saa atwerɛwsɛm yi mu . Wobɛtumi  <span class=plainlinks>[  di bi aka ho] aboa Wikipedia*.
Kasammrani

**Kasamrani** yɛ kasa a yɛakata so na ɛmu nteaseɛ no nso sene sɛdeɛ yɛka no no. Yɛtaa hyia wei wɔ berɛ a yɛrekasa na nsɛmfua bi a ɛwɔ mu no yɛ ammodin na enti yɛntumi mmɔ din dwe. 

## Nsonsonoeɛ a ɛda kasammrani ne kasakoa ntam
Ԑyε a ebinom taa de kasammrani yɛ kasakoa nanso nsonsonoeɛ da mu. Yɛde kasammrani kyerɛ biribi a εyε tan anaa adeɛ a ɛho nteɛ anaa biribi a wobↄ din pen a, obi a ↄwↄ hↄ no se bεfem anaa ne ho bεtumi adwiri no. Nsεm a yεde kasammrani ka no bi ne kyima, owuo, kɛtɛ mu nsɛm, agyanan, nnipadua akwaa bi ne nyinsɛn

Akanfoↄ susu sε, sε obi nyinsεn a, εsε sε yεde sie na εbↄ ↄne abↄfra no ho ban kↄsi sε ↄbεwo. Anyε saa na obi wↄ anibↄne a, ↄbεtumi de aha ↄpemfoↄ no. Nsεm a εsε sε yεka bra ani no, sε obi ka no pen a, yεhunu sε waka kasafi anaa kasaburu, n’ano nteeε na ↄnnim amammerε nso. Wei nti, ɛwɔ sɛ wobra ani sɛdeɛ ɛbɛyɛ a kasa no bɛyɛ akɔnnɔ na ayɛ dɛ, na afei nso atiefoɔ ahunu sɛ woadare wɔ ɔkasa no mu. Mmom hyε no nso sε, kasammrani hyε kasakoa mu.

## Nhwɛsoɔ
a. Ɔrekɔgya ne nan.

b. Wayε bra.

c. Ɔne no adi mpasoagorɔ.

d. Wafa afuro.

e. Bεtekaw bi de n’ano atim ne ammodin ho.

## Baabi a mmoa firi
Sɛ-sɛntefoɔ (Apostrophe)

**Sɛ-sɛntefoɔ** yɛ kasasu a ɛdi dwuma wɔ kasadwini mu no mu baako. Ɛne sɛ obi rekasa akyerɛ adeɛ bi a ɛnyɛ nipa te sɛdeɛ ɔne onipa na ɛrekasa.

## Berɛ yɛtaa hyia saa kasasu yi
SεSε wosi wo nnoↄma hata na osuo te gu a, woyε deεn? Ԑyε a woyε basaa. Ԑtↄ da mpo a wokasakasa. Wotumi ka sε, “Osuo yi, wonnyae mma me nnoↄma yi nwo?” Anaa meboa? Wokasa a, hwan na 

εyε a na worekasa akyerε no? Osuo. Nanso ↄnyε nnipa, na ↄnni aso a ↄde bεte deε woreka no. Yɛtumi hyia sɛ-nipa sononko bi wɔ berɛ a yɛrekasa akyerɛ biribi a ɛnte asɛm sɛdeɛ ɛtumi te deɛ Yɛreka no. Yɛtaa hyia saa sɛ-sɛntefoɔ yi wɔ berɛ a yɛne ahonhom, awufoɔ, anaa ewiem nsakraeε bi redi nkutaho. 

## Nsonsonoeɛ a ɛda sɛ-sɛntefoɔ ne sɛ-nipa ntam
Saa kasasu yi ayε sε sε nipa na mmom nsonsonoeε a εda yei ne sε-nipa ntam ne sε, sε-nipa deε, adeε bi a εnyε nipa redi dwuma sε nipa, εnna sε-sεntefoↄ ne sε wo ne adeε a εnyε nipa anaa mpo yεmfa yεn ani nhunu rekasa. Megye di yie sε nkyerεkyerεmu no mu ada hↄ yie pa ara. Sε εkyere w’adwene a, sane kenkan bio.

## Nhwɛsoɔ
a. Owuo, woaha me papa.

b. Mframa yi nso, worepra me nnoↄma yi kↄ.

c. Awia, bra na menhata m’aburo yi.

H. Abirabɔsɛm (Irony)

Saa kasasu yi nso kyerɛ asɛm a obi reka na adwene a
Nnyinahɔma(Metaphor)

**Nnyinahɔmma**  anaa Metaphor wɔ Brofo kasamu yɛ kasasu a yɛde nsɛmfua mmienu a ɛnni twaka biara toto ho. Sɛ ebia yɛde A regyina hↄ ama B nanso ɛne no nsɛ koraa. Nanso wobɛhwɛ no na A wɔ B su no nyinaa bi. Yɛtaa de adeyɛ ‘yɛ’ na ɛda no adi. Sɛ yɛnya nhwɛsoɔ bi te sɛ A yɛ prako a, na ɛkyerɛ sɛ; A kura suban a prako wɔ no bi. Weinom bi ne adididodoɔ, awododoɔ, eburo, hwɛ a ɔnhwɛ mma, ne ade. Wote sε yɛka sɛ ɔbra yɛ ɔko a, nteaseε bεn na εyε wonya? Yεka sε ↄbra yε ↄko a, na yεde rekyerɛ ahosiesie, amanehunu, akukuruhweaseɛ, nsanekyire, nkonim ne nkoguo a ɛwɔ ɔbra mu nso. Yεnhwε nhwεsoↄ bi nka ho.

## Nhwɛsoɔ
a. Ͻbaa gyata no na ↄrebobom no.

b. Ͻbaa akokↄnini no asↄre.

c. Aberanteε no yɛ ↄsono wↄ ne nuanom mu.

d. Ɔbra yɛ ɔko.

F. Asesɛsɛm/ Ntotohosɛm anaa Simile wɔ Brofo kasa mu.

## Baabi a mmoa firi
Asesɛsɛm(Simile)

**Asesɛsɛm**anaa Ntotohosɛm yɛ Simile wɔ Brofo kasa mu yɛ kasasu a yɛde nnoↄma mmienu a ɛnni twaka retoto ho. Sɛ ebia yɛde A reto B ho. Obi bɛka sɛ ɛyɛ nyinahɔmma nanso ɛnte saa, nsonsonoeɛ ne sɛ, ɛwɔ nnyinahɔma mu no A wɔ B su no nyinaa bi, nanso asesɛsɛm mu deɛ, ɛtumi ba sɛ A wɔ B su no baako pɛ. Yɛtaa de nsɛm bi te sɛ gyenegyene, kyɛn, sene, te sɛ, sɛ, na ɛhyɛ nnoↄma mmienu no mfimfini de hyɛ no nso. Yɛhyia ntotohosɛm wɔ Akanfoɔ apae, ayan, nsuiɛ ne nnwom ahodoɔ mu. Kasadwini mu animdefoɔ kyerɛ mu sɛ ntotohosɛm yɛ nnyinahɔma tenten. 

## Nhwɛsoɔ
a. Mmerewa no si hↄ bosoo te sε abosom a wↄ

b. Ababaawa no ano ate sε awidie.

c. N’anom ato ma aduane da ne tεkrεma so a, εte sε dↄteε.

## Baabi a mmoa firi
Abirabɔsɛm(Irony)

**Abirabɔsɛm** yɛ kasasu a ɛkyerɛ asɛm a obi reka na adwene a ɛtaa akyire no yɛ soronko koraa firi deɛ ɔpɛ sɛ ɔkyerɛ no ho. Enti sɛ adeɛ no yɛ tiatia a, nipa no boapa ka sɛ ɛyɛ tenten nanso n’adwene mu no ɔnim sɛ ɛyɛ tiatia. Yεtaa ka saa nsεm yni de huru obi anaa de di biribi ho fεw.

## Nhwɛsoɔ
a. Asikafoↄ nyinaa hene ne Kwame Ata a ↄtwa wↄmma no.

b. Matↄ nkyene akyε wo, wode mako reda me ase.

c. Onyame bↄↄ owuo maa owuo faa no.

d. Awↄnwono yɛ dɛ papa.

I. Anisoabirabɔtia anaa Oxymoron wɔ Brofo kasa mu.

## Baabi a mmoa firi
Nkakuho (Reduplication)

Sε yεka nkakuho a, εne sε asεmfua baako na yεasane atwerε saa asεmfua no bio de abↄ ho anaa abom ama yεanya asεmfua tenten baako. Ԑyε a, asεnnua no na yεka ku ho no. 

## Nkakuho Ahodoɔ
Nkakuho tumi yɛ asεmfua no nyninaa a yεde abↄ ho (total reduplication) anaa ɛtumi yε asεmfua no fa bi (partial reduplication)ɛ. Hyε no nso sε, εnyε asεmfua biara a wohunu sε yεde asεnnua no abↄ ho biara na εyε nkakuho. Nsεmfua binom wowↄ Twi kasa mu a, saa ara na εteε.

## Nhwɛsoɔ:
a. Barima biara pɛ ɔbaa a ↄnyɛ basabasa.

b. Mmↄfra no anim ayε hoyahoyaa.

c. Nnwanten nhorↄdↄnhorↄdↄ nam hurupↄbↄhurupↄbↄ rebↄ mmↄn.

d. Nkwan no ayɛ nkyenkyene.

O. Anihanehane (Hyperbole)

Wei yɛ kasasu a yɛka de kyerɛ sɛdeɛ biribi teɛ anaa sεdeε εyε ahodwiri anaa εyε.

## Baabi a Mmoa Firi
Dɔteyie

**Dɔteyie** hyɛ adeɛ firi da a obi bɛwu. Ɛkɔba no saa a, nneɛma a wɔyɛ no bi ne sɛ; abusuapanin ne ne mpanimfoɔ tena ase pa nnipa a wɔbɛtena yipaso. Saa nnipa yi na ayie yi ho ntotoeɛ nyinaa hyɛ wɔn nsa. Wosese ayie ne titire no mmamma, agyamma, ne nsenom, adɔfonom, n'adwumamufoɔ Wɔpɛ da a wɔde bɛsie owufoɔ no, wɔhwehwɛ baabi a wɔbɛsie no, efie a wɔbededa no wɔ mu nso wohwehwɛ siesie hɔ.

Ɛda a wɔhyɛeɛ no so a, wɔdware owufoɔ no siesie no kama de no to mpa so. Afei, abusuapanin yi apaeɛ bue kwan to hɔ ma adɔfonom ne owufoo yi bɛdi nkra. Ɛne sɛ wɔkɔhwɛ no gyam no san su no abia. Wɔde no rebɛto adaka mu a, wɔgye adesiedeɛ. Sɛ ebia, sika, ntoma, duku, ahwener, mpetea, kete, sumir, ntades ne mpasotam ne ade. Wɔfa saa akwanya yi so to wɔn a wɔawuwu nkra. Wɔde no to adaka mu wie a, abusuapanin yi apaer ansa na wɔakata ne so. Wɔde no kɔ amusieɛ wɔ berɛ a, okunafoɔ no nkɔ bi. Wɔduru amusieɛ a, abusuapanin yi apaeɛ de no hyɛnsamanfoɔ nsa ansa na wɔasie no. Wɔkɔsie ba a, wɔn a wɔsee wɔn ayie no yɛ wɔn asɛdeɛ. Kane no na wɔmma nsawa wɔ deteyie berɛ.

## Baabi a mmoa firi
Abasɛm

**Abasɛm** anaa **Ayɛsɛm** yε kasadwini a ↄtwerεfoↄ bi nam ne nimdeε so ahyehyε na εfa nnipa, mmoa ne abↄdeε nkaeε ho na εboa ma yεnya nimdeε berε a yεrekenkan no.

## Abasɛm mu nsɛm
Abasεm mu nsεm bεtumi ayε bↄsrεmka anaa sε nokwasεm. Sε yεfa abasεm nhyehyεeε a, εbεtumi ayε tiawa koraa a εmu nsεm no bεyε ahannum (500). Yεbεtumi anya abasεm a εware kakra a εmu nsεm no bεyε mpem dummienu (12,000) kↄsi mpem dunum (15,000). Ԑnna yεwɔ abasεm tenten a εmu nsεm no dɔɔso yie pa ara. Deε εma abasεm anaa ayεsεm da nso firi atwerε kasadwini ahodoɔ no ne sε, wↄatwerε atoam tententen na wↄakyekyε mu kↄ ↄfa ahodoↄ mu (chapters).

Esiane sε twerε no toam tententen nti, yεtumi frε abasεm atwerεtoam. Abasεm a εmu nsεm bεyε sε ahannum no deε, wↄnkyekyε mu saa. Ͻfa biara mu nsεm no nso, εyε a wↄhyehyε no kasapεn kasapεn (paragraphs). Afei kasapεn biara nso no, nsensaneeε no firi nwoma no tire kↄka tire anaasε εfiri nwoma no benkum kↄka nifa. Ͻtwerεfoↄ no bobↄ agorↄmma no din wↄ nwoma no mu na ↄkyerε dwuma a wↄn mu biara redi. Abasεm biara no, εyε a na atwerε no di atwerε mmara so pεpεεpε, ne saa nti, ↄtwerεfoↄ no ntumi ntwa nsεm bi tiawa εnna ↄnni ho kwan sε ↄsesa asεmfua bi twerεbea. Abasεm ho nhwεsoↄ bi ne; Brako, Forosie, 

Me Ne M’akyinkyinakyinkyini Yi, Sε Ԑbεwie, Ͻbɔfoɔ Ba Ampomaa, Obeede, Bεdanagya, Owuo 

Agyaa ne Mehunuiε a Anka. Megye di sε anyε koraa no woakenkan nwoma yi mu mmienu? Sɛ wonnya nkenkanee bi a, hwehwε bi na kenkan na adesuadeε pii wↄ mu. Hwε sε wobεnya abasεm nwoma no bi aka deε mabobↄ so yi ho a. Twerε deε wobεnya no gu wo nwoma mu. 

## Baabi a Mmoa Firi
Atwerɛ kasadwini

Atwerɛ kasadwini yɛ kasadwini a wɔatintim agu nwoma mu. Saa kasadwini yi, wɔatintim no nwoma mu nti yɛwɔ deɛ saa dwumadie no firi no anaa ɔtwerɛfoɔ pɔtee. Yɛtumi fa atwerɛ kasadwini so da yɛn nsusuiɛ ne yɛn tirimpɔ a yɛwɔ fa biribi ho adi. Atwerɛ kasadwini tumi fa abrabɔ mu nsɛm a asi ankasa ho, ɛtumi nso yɛ bɔserɛmka kyerɛ sɛ abrabɔ mu nsɛm bi a ɛtumi si ho ne deɛ ɛntumi nsi ho.

## Atwerɛ kasadwini ahodoɔ
Atwerɛ kasadwini gu ahodoɔ mmiɛnsa; 

Yei ne; Abasɛm / ayɛsɛm, Ahwɛgorɔ ne Anwonsɛm 

## Atwerɛ Kasadwini su
Atwerɛ kasadwini biara yɛ deɛ yɛatintim agu nwoma mu, anaasɛ deɛ yɛhunu no wɔ abɛɛfo mfidie ne abɛɛfo ntentanfidie so no. Ɛnyɛ biribiara a εwↄ nwoma mu na ɛyɛ  atwerε kasadwini yei te saa ɛfiri sɛ, nwomasua nti wↄatintim ano kasadwini ahodoↄ te sε εbε, anansesεm, nnwom ahodoↄ ne deε εkeka ho no nso wↄ nwoma mu sεdeε εbεyε na εnyera, na mmom εnyε atwerε kasadwini. 

Afei nso, atwerε kasadwini su baako nso ne sε εwɔ ɔtwerɛfoɔ pɔtee bi. Ͻtwerεfoↄ no ne onipa a watena ase na ↄde ne nimdeε anwono kasa de agu nwoma mu. Ͻno na nwoma no yε ne dea. 

Deɛ ɛka ho bio ne sɛ,  atwerɛ kasadwini biara wɔ ɔkenkanfoɔ / akenkanfoɔ. Yei te saa ɛfiri sɛ obiara a ↄbεtↄ nwoma bi anaa ne nsa bεka nwoma bi na wakenkan no yε ↄkenkanfoↄ. 

## Baabi a menyaa mmoa firiiɛ
Ano Kasadwini

Anom kasadwini mu yɛ kasadwini a yɛde yɛn ano na ka na ɛyɛ nsɛm bi a tetefoɔ no aka ato hɔ de agya nkyirimma. Saa kasadwini yi yɛ nnipakuo no nyinaa deɛ a baakofoɔ ntumi mfa ne nsa nsi ne bo sɛ ɛwɔ no. Ɛho nhwɛsoɔ no bi ne nsuiɛ, asafodwom, anansesɛm, mmɛ, agya rekorɔ, nsaguo, amoma, ayan kasa a akyerɛma de yan ntwene ahodoɔ ne deɛ ɛkeka ho. Ɛtumi nso yɛ nsɛnkyerɛnneɛ a ɛkasa. 

Yɛtumi hu anom kasadwini ho nsɛnkyerɛnneɛ yi bi wɔ ntoma mu, akyeamepoma ne bankyiniiɛ so, pɛtia ne ahenema so. Yɛtumi hunu bi nso wɔ wuram a ɛfa nkɛtɛsie, kyɛmferɛ, mmerɛkɛnsono, ahahanguo a ɛgyina hɔ ma abɛbudeɛ, asɛnka, kɔkɔbɔ na sane da nsɛmpɔ titire bi adi.

## Anom kasadwini so mfasoɔ
Anom kasadwini boa kasasua ne anoteɛ. Yei te saa ɛfiri sɛ, kasadwini yi ma kasa yɛ hwam. Anom kasadwini boa ma nnipa ma wɔhunu wɔn amammerɛ ne wɔn amanneɛ nyinaa ani so yei na ɛboa yɛn ma yɛhunu nnipa a yɛyɛ, deɛ yɛfiri ne deɛ yɛrekɔ. Anom kasadwini yɛ adesuadeɛ ma nkyirimma a ɛyɛ anom kwasadwini ho adesua anaa ɔral litirikya na ɛsane nso kyerkyerɛ yɛ suban pa na ɛda yɛn gyidie binom adi. 

## Baabi a menyaa mmoa firiiɛ
Nsawosoɔ

Nsawosoɔ yɛ kasasu a yɛde kyerɛ nnoↄma mmienu bi a wɔkↄ pε anaa sε wↄbↄ abira wↄ beaeε anaa berɛ bi mu na yɛfrɛ no parallelism wɔ Borɔfo Kasa mu. Ɛbi nso wↄ hↄ a, nsεmfua anaa kasasini a εwↄ nsensaneeε a εdi kan no mu no na yεti mu wↄ nsensaneeε a εtↄ so mmienu no mu. Wɔtaa de saa kasasu yi di dwuma wɔ kasadwini ahodoɔ pii mu.

## Nsawosoɔ ho mfasoɔ
Nsawosoɔ boa ma atiefoɔ tumi kaekae nneɛma bi te sɛ nnwom bi mu nsɛm. Bio nso, ɛboa ma yɛhunu nsonsonoeɛ a ɛwɔ nsɛmfua bi ntam ne sɛdeɛ ɛne nsɛm a ɛwɔ birbi te sɛ abɛbusɛm ne nnwom mu bɛsaesae fɛfɛɛfɛ ama nnwom no adi mu. Yei ho nhwɛsoɔ bi ne Osuo tɔ a, awia mmɔ, awia bɔ a, osuo ntɔ. ne Sua biribi na biribi nsua wo. 

## Baabi a menyaa mmoa firiiɛ
Kasatiawa

Kasatiawa yɛ kasasu a yɛde di dwuma berɛ a asɛm kɛseɛ anaa amanehunu, asiane, akwanhyia, osu, awerɛhosɛm, anigyeɛ wɔ soro nanso yɛhyɛ da te kasa mu tumi a ɛda adi  so anaa hwan so. Yɛtumi yɛ wei de kyekye nnipa werɛ na yɛde yi ɔtan bi a anka ɛbɛba nnipa bi so. Yɛtumi nso de yi ehu anaa suro bi a ɛbɛhyɛ nnipa bi mu. Sɛ ɛba adesrɛ mu nso a, yɛtumi de nhwansoɔ de popa yɛn anim fɛreɛ de kyerɛ sɛ yɛmpɛ sɛ yɛha onipa a yɛresrɛ no adeɛ no. Saa kasasu yi ne anihanehane kasasu na ɛbɔ bra. 

## Kasatiawa ho nhwɛsoɔ
Kasatia ho nhwɛsoɔ a wɔde adi dwuma wɔ kasamu ahodoɔ bi mu na ɛdidisoɔ yi;

* Mesrɛ wo ma me mako mmienu bi nkɔyɛ nkwan. 
* Menya kaprε bi a ɛho dwo a, mɛsi dan.

## Baabi a menyaa mmoa firiiɛ
Tobea Nhyehyεeε

Tobea Nhyehyεeε anaa polɔto yɛ nhyehyeɛ bi a ɛda abasεm bi nhyehyεeε adi. Ԑyε kwan a ↄtwerεfoↄ bi fa so ama abasεm anaa ahwɛgorɔ bi mu nsεm sisi so wↄ ne nwoma no mu. Yei ma wohunu sε nwoma no ahyεaseε na abasεm no hyε aseε anaa abasεm no ahyεaseε no wↄ nwoma no mfimfini anaa awieeɛ. Tobea nhyehyεeε biara wↄ ahyεaseε, mfimfini ne awieeε. 

## Tobea nhyehyεeε ahodoↄ
Tobea nhyehyεeε gu ahodoↄ mmienu. Yei ne tobea nhyehyεeε a ɛmu da hↄ anaa εsisi so pεpεεpε ne tobea nhyehyεeε a ɛnsisi so pεpεεpε anaa ɛmu nna hɔ.

Tobea nhyehyɛeɛ a ɛmu da hↄ anaa εsisi so pεpεεpε no ne tobea nhyehyɛeɛ a atwerɛfoɔ de di dwuma wɔ abasɛm a εhyε aseε wↄ nwoma no ahyεaseε na atoam saa kↄsi nwoma no awieeε. Yei nti, sε worekenkan a, εnhia sε wobεsan w’akyi anaa wobεdi akↄneaba biara na woakenkan awie. Sε worekenkan abasεm bi saa a, εma wonya nteaseε no ntεm berε a wommrε koraa.

Afei nso, tobea nhyehyεeε a ɛnsisi so pεpεεpε anaa ɛmu nna hɔ no wɔtaa de di dwuma wɔ  mu. Saa nhyehyɛeɛ no mu no, abasɛm no awieeε no tumi di kan ansa na woakenkan mfimfini na woakↄwie wↄ ahyεaseε. Ԑbi nso hyɛ aseɛ firi mfimfini na εde wo asan aba ahyεaseε ansa na akↄwie wↄ awieeε. Yei ma nhyehyɛeɛ no kuntann. 

Sε wofa nwoma bi na ne tobea nhyehyεeε no yε kuntann a, gye sε woto wo bo kenkan nwoma no mprεnu anaa mprεnsa mpo na wokeka ne tobea no sisi ani ansa na woate aseε ahunu asεntitire pↄtee a ↄtwerεfoↄ no pε sε ↄde to dwa. Nwoma a ne tobea nhyehyεeε yε kuntann no bi mpo wowↄ hↄ a, εno nso sane nya tobea nhyehyεeε foforↄ a εhyε n’ase na saa tobea nhyehyεeε foforↄ yi yε abasεm kumaa bi a εyε a εtumi bεpue wↄ abasεm a worekenkan no mu. 

## Baabi a menyaa mmoa firiiɛ
Agorↄ no Tiban anaa Protagɔniste

Agorↄ no Tiban anaa Protagɔniste no yɛ agorↄba a yɛhunu no wↄ abasεm anaa agorↄ biara mu na ɔyε agorↄba titire. Ͻno ne agorↄba a agorↄ no mu nsεm nyinaa gyina ne so na ɔne tebea a ↄwom anaa nkotiani anaa antagɔniste no di apereapere kↄsi sε ↄbεdi nkonim na wama agorↄ no awie anigyeε mu. Ͻtumi hyε aseε sε mmↄborↄwa anaasε obi a wakↄ tebea a εyε den pa ara mu, na sε ↄfiri mu fi a, εhyε no den na ↄko kↄ awieeε. Ͻwↄ agorↄ no mu firi ahyεaseε kↄsi awieeε na ne dwuma a ↄdi wↄ agorↄ no mu so yie na sε ↄwie ne dwumadie anaasε ↄfiri agorↄ no pε a, na agorↄ no aba awieeε.

## Baabi a menyaaa mmoa firiiɛ
Nkotiani anaa Antagɔniste

Nkotiani anaa Antagɔniste nso yε agorↄba titire saa ara na ne dwumadie ne sε ↄbεko atia agorↄ no tiban anaa protagɔniste no na wasi no kwan sεdeε ↄntumi nni nkonim wↄ n’abrabↄ mu. Afei nso, εnyε berε biara na nkotiani anaa antagɔniste no yε nipa anaa nipakuo bi. Ɔtumi yɛ abɔde foforɔ bi anaa mpo tebea a agorɔ no tiban anaa protagɔniste no nam mu a εde agorↄba titire no fa yaa ne ateetee bebree mu.

Sε ebia; obi a ↄredi hia, ↄdi awomawuo anaa ↄyε obonin. Nkotiani anaa antagɔniste ho hia pa ara wↄ agorↄ biara mu εsiane sε ↄboa ma agorↄ no tobea nhyehyεeε no gyina. Ͻma agorↄ no yε anika, na ↄma akenkanfoↄ ne atiefoↄ no de wↄn ani di agorↄ no akyi aberε biara sεdeε εbεyε na wↄbεhunu deε εbεsi daakye. Ԑnam ne so na agorↄ no Tiban anaa protagɔniste no mpagya ne ne nkonimdie pue.

## Baabi a menyaa mmoa firiiɛ
Agorↄba a ↄnsesa

Agorↄba a ↄnsesa yε agorↄmma bi a sε wↄba agorↄ bi mu a, akenkanfoↄ anaa atiefoↄ ntaa mfa wↄn adwene nni wↄn akyi, nanso wↄdi dwuma a εsom bo pa ara wↄ agorↄ no mu. Wↄboa agorↄ no tiban anaa protagɔniste no ma ne tirimpↄ ba mu. 

Saa agorɔmma yi wↄnsesa da firi agorↄ no ahyεaseε kↄsi awieeε na sε ↄyε onipa papa a, saa ara na ↄbεyε de akↄ si awieeε. Mpεn pii no, εnkyε na wↄn dwumadie aba awieeε, nanso atwerεfoↄ no tumi ma saa agorↄmma yi ho yε anika na wↄn dwuma a wↄdi no so nsunsuansoↄ ka akenkanfoↄ anaa atiefoↄ adwenem. Wↄyε agorↄmma nkumaa.

## Baabi a menyaa mmoa firiiɛ
Agorↄba a ↄsesa

Agorↄba a ↄsesa yε agorↄba bi a sε wↄba agorↄ bi mu a wↄsesa berε a agorↄ no rekↄ so. Saa agorↄba yi bεtumi ahyε aseε sε nipa papa, nanso εbεwie aseε no na wadane nipa bↄneni. Afei nso, ɔbεtumi asesa abεyε osikani anaa ohiani na ɔbεtumi nso ahyε ase sε agorↄba a ↄtaa agorↄ tiban anaa protagɔniste no akyi, nanso agorↄ no rekↄ so no, na wabεyε nkotiani anaa antagɔniste no boafoↄ. 

Wɔn dwuma a wↄdi no so nsunsuansoↄ tena hↄ na ɔyε agorↄba kumaa.

## Baabi a menyaa mmoa firiiɛ
Agorↄba a ↄdanedane ne su

Agorↄba a ↄdanedane ne su yε agorↄba a ↄboa ma abasεm no yε anika pa ara na ↄma akenkanfoↄ ne atiefoↄ adwene yε wↄn kesenee wↄn ne su pↄtee ankasa ho. Berε a agorↄ no rekↄ n’anim no, tebea bi a ↄbεkↄ mu anaasε sε ntawantawa ba a, ↄsesa ne su. Berε a agorↄ no rekↄ anim no, na ↄrema ayε den sε atiefoↄ ne akenkanfoↄ no sε wↄbεte n’ase na wↄahunu no yie. 

Nneyεeε a ↄda no adi berε agorↄ no rekↄ so no ma εyε den sε akenkanfoↄ anaa atiefoↄ no bεhunu ne su pↄtee kↄpem sε agorↄ no bεkↄ awieeε. Saa agorↄba yi bεtumi ayε agorↄba titire  anaa nso agorↄba a ↄsesa ne su no.

## Baabi a menyaa mmoa firiiɛ
Agorↄba a ↄmmεkyε wↄ agorↄ no mu

Agorↄba a ↄmmεkyε wↄ agorↄ no mu yε agorↄba bi a ↄbεtwam wↄ agorↄ no mu kεkε. Wɔba agorɔ no mu a, wↄnni dwuma titire pↄtee biara na wↄnkyε biara na wↄkↄ.

Wↄn su nyε adeε a εtaa hia wↄ agorↄ bi mu na wↄn dwumadie no nnya nsunsuansoↄ pↄtee biara wↄ abasεm no tobea nhyehyεeε so. Ԑbεtumi ayε abaawa bi a ↄwↄ fie na ↄnhyε da nni dwuma biara wↄ agorↄ no mu anaa aberanteε bi a ↄpue wↄ beaeε bi na wabεyi nsεnkwaa anaa wabεka aseresεm bi na afei wɔsane kↄ.

## Baabi a menyaa mmoa firiiɛ
Agorↄmma

Agorↄmma yɛ nnipa, mmoa anaa adeɛ biara a yεhyia wↄn wↄ abasεm ahodoↄ mu wↄyε adeyↄfoↄ, nnyinahↄmafoↄ ne wↄn a wↄredi dwuma ahodoↄ wↄ abasεm bi mu. Wↄn na wↄresoa nsεm, na wↄyε nsεnsεm ahodoↄ no farebae, na wↄsane nso yε wↄn a wↄn ho bↄn nsεnsεm a εwↄ abasεm no mu mu.

## Sԑdeԑ wↄda agorↄmma adi
Sεdeε wↄhyehyε agorↄmma yε kwan a ↄtwerεfoↄ bi fa so de kyerε su a agorↄmma da no adi wↄ abasεm bi mu na adwempↄ titire a wↄde kyerεkyerε agorↄmma mu no gyina ↄkwan soronko a wↄnam dwumadie ahodoↄ a wↄahyehyε ama wↄn, nneyↄeε ahodoↄ ne suban ahodoↄ a wↄda no adi wↄ abasεm bi mu so. Ԑyε ↄkwan a atwerεfoↄ bi fa so hyehyε agorↄmma na wↄde twa agorↄmma no ho mfonikyerε ahwεfoↄ ne akenkanfoↄ no. Berε biara wↄde edin, nneyↄeε, beaeε, kasa anaa animyↄbea, adwempↄ anaa adwenem mfoni ahodoↄ a εfa nnoↄma ho, nyↄeε ahodoↄ a εrekyerε biribi anaa nnyinahↄma ahodoↄ na wↄde da agorɔmma no adi.

## Akwan a wↄfa so hunu Agorↄmmma
Akwan a wɔfa so hunu agorɔmma no bi ne;

* Edin a εda wↄn so
* Dwuma a wↄdie  
* Beaeε ne berε a wↄba agorↄ no mu 
* Nnoↄma a εtoto wↄn
* Nsεm a wↄn ankasa ka fa wↄn ho.
* Nsεm a agorↄmma nkaeε ka fa wↄn ho 
* Wↄn bↄbea, deε wↄdwene wↄ wↄn mu, wↄn kasa anaa afadeε ahodoↄ. 
* Nnoↄma a ↄtwerεfoↄ no ka sε wↄbεyε na wↄyε nso

## Agorↄmma Nkyekyεmu
Wↄgyina agorↄmma no dwumadie ne wↄn suban so kyekyε wↄn mu kↄ akuo ahodoↄ mu. 

Wɔ agorↄmma dwumadie mu no, dwumadie agorↄmma no di so na wɔagyina so akyekyε wↄn mu kↄ akuo ahodoↄ mmienu mu. Yei ne agorↄmma titire ne agorↄmma nkumaa. Agorɔmma a wɔdi kan no ne agorɔmma a agorↄ no gyina wↄn so na wɔn dwumadie som bo pa ara ma sɛ wɔnni hɔ a nwoma no ba awieɛ. Wɔgu mu ahodoↄ mmienu, yie ne deε ↄyε agorↄ no tiban anaa protagɔniste ne nkotiani anaa antagɔniste. Agorↄmma nkumaa no nso dwumadie ne sε wↄboa agorↄmma titire no. Wↄnni hↄ a abasεm anaa agorↄ no bεtumi akↄ so ama nteaseε aba mu. Wↄn mu bi mpo wↄ hↄ a, sε wↄba a wↄnkyε biara na wↄafiri agorↄ no mu mu nanso εmfa no berε tenten a agorɔba bi bεdi anaa εnni wↄ agorↄ bi mu no, wↄn nyinaa ho hia pa ara.

Wɔ agorↄmma suban mu no, suban a agorↄmma no da no adi na wɔagyina so akyekyε wↄn mu kↄ akuo ahodoɔ bɛyɛ nkron (9) mu. Wↄn mu biara ho hia pa ara wↄ abasεm biara mu. Ԑmfa ho ne mmerε a wↄbεdi wↄ agorↄ no mu; sε wↄbεkyerε anaa wↄnkyε no, wↄwↄ gyinaberε wↄ abasεm no mu. Yei ne agorↄ no tiban anaa protagɔniste, nkotiani anaa antagɔniste, agorↄba a ↄnsesa, agorↄba a ↄsesa, agorↄba a ↄdanedane ne su, agorↄba a ↄmmεkyε wↄ agorↄ no mu ne deɛ ɛkeke ho.

## Baabi a menyaa mmoa firiiɛ
Tobea Nhyehyεeε Nnyinasodeε

Tobea Nhyehyεeε Nnyinasodeε yɛ nnyinasodeε a wɔgyina so hyehyɛ tobea nhyenhyɛeɛ bi. Wɔ kasadwini mu, yεwↄ nnyinasodeɛ ahodoↄ nnum a εda adi wↄ abasεm bi tobea nhyehyεeε mu na saa nnyinasodeε no ne oyikyerɛ, ntawantawa anaa apereapereɛ, mpↄmpↄnsoɔ, ɔko awieeɛ ne awieeɛ. 

## Tobea Nhyehyεeε Nnyinasodeε Ahodoɔ

* **Oyikyerɛ:** Ɔfa yi mu na ↄtwerεfoↄ no da agorↄmma titire ne agorↄmma nkumaa no adi ma akenkanfoↄ no hunu wↄn ne dwuma a wↄbεdi wↄ abasεm no mu. Dwumadie ahodoↄ a εbεkↄ so wↄ abasεm no mu, abasεm no sibeaberε ne nsεm ahodoↄ a εbεboa abasεm no nteaseε biara no, εha na εda adi. 

* **Ntawantawa anaa Apereapereɛ:** Saa ɔfa yi mu na ntawantawa no ahyɛ aseɛ. Ntawantawa yε ↄko anaa apereapereε a εsi agorↄmma ntam. Mpεn pii no, ntawantawa da adi wↄ ↄkasa mu. Ԑsε sε ntawantawa a εbεsi wↄ abasεm bi tobea nhyehyεeε mu no boa kanyan akenkanfoↄ no na εsan ma abasεm no yε anika na ama akenkanfoↄ no de wↄn adwene adi akyire akↄsi aseε. Ntawantawa tumi si wↄ; onipa ne onipa ntam, onipa ne n’ankasa ntam, onipa ne nnoↄma a atwa yεn ho ahyia ntam, onipa ne Nyankopↄn ntam, onipa ne ahonhom ntamne deɛ ɛkeka ho. Ԑsε sε ↄtwerεfoↄ no hunu ntawantawa no farebae ne sεdeε ↄbεsiesie no. 

* **Mpↄmpↄnsoɔ:** Yεka sε abasεm bi aduru ne mpↄmpↄnsoↄ a, na aduru baabi a abasεm no ayε anika ne anigye pa ara na ɛduru ha a, na akenkanfoↄ anaa atiefoↄ no nyinaa ayε krado retwεn deε abasεm no bεkↄ akↄsi. Mpↄmpↄsoↄ no kanyan atiefoↄ anaa akenkanfoↄ no atenka na εma wↄn ho pere wↄn sε wobεhunu deε εbεsi. 

* **Ͻko Awieeɛ:** Sε εduru ↄko awieeε a na εkyerε sε abasεm no reyε aba n’awieeε ara ne sa. Afei, akenkanfoↄ ne atiefoↄ no susu sεdeε abasεm anaa agorↄ no awieeε bεyε.

* **Awieeɛ:** Ԑha na wↄsiesie ntawantawa nyinaa ma no ba awieeε. Adeε biara a na εkyere akenkanfoↄ adwene wↄ abasεm no mu no, εha na wↄte wↄn ho ase. Sε abasεm no duru awieeε saa a, na ato sε ↄtwerεfoↄ no bu atεn. Ԑha na abↄnefoↄ no nya wↄn asotwe na wↄn a wↄyεε deε εtene no nso nya abasobↄ anaa akyεdeε.

## Baabi a menyaa mmoa firiiɛ
Agorↄba ↄma tiban no suban pa da adi

Agorↄba a ↄma tiban no suban pa da adi yε agorↄba ↄda suban bↄne adi anaa sεbe ↄdi nsεnhunu bi na εnam ne suban no so ma wohunu suban papa a εwↄ agorↄ no tiban anaa protagɔniste no mu. Ͻsane nso boa agorↄ tiban anaa protagɔniste no ma ↄhunu tebea a ↄnam mu no wↄ akwanhodoↄ pii so. 

Yei nti, ↄtaa ne tiban anaa protagɔniste no na εnam. Saa agorↄba yi boa ↄkenkanfoↄ no ma ↄte agorↄ tiban no ase. Ͻno nso yε agorↄba kumaa. 

## Baabi a menyaa mmoa firiiɛ
Asɔba Agorɔ

Asɔba yɛ mmaayewa agorɔ a mmarima ntumi nni bie.  Ɛyɛ agorɔ bi a sɛ wɔrebɛfiri aseɛ a, wɔtwa kanko-fa anaa kanko na ɛtumi ba sɛ wↄn nyinaa nso sa so ma ɔbaako gyina wɔn mfimfini ma wɔto dwom ma deɛ ɔgyina mu no na wɔdi no anwummerɛ berɛ a ɛhyɛn adwa. 

Wɔdi saa agorɔ yi a, wɔto nnwom. Berɛ a wɔreto nnwom yi nyinaa na wɔrebɔ wɔn nsam na wɔrehuri kɔtɔ kankofa a mmaa no bi atwa no so. Sɛ ɛba no saa a ɔhuri ne ho to wɔn nsa so pɛ na wɔasan ahuri no. 

## Baabi a menyaa mmoa firiiɛ
Antoakyire

Antoakyire yɛ agorɔ titire baako a Akanfoɔ taa di ho na ɛyɛ mmɔfra agorɔ a wɔdi no mu baako. Sɛ wɔredi saa agorɔ yi a mmɔfra no twa kanko wɔ berɛ a wɔkotokoto hɔ na ɔbaako kita ntoma a yɛabobɔ na wɔde retwa wɔn ho. Ɔduru obi akyi a na ɔde ato hɔ. Ɛkɔba sɛ onipa no anhunu na ɔkɔ bɛto so sɛ ɛda so da hɔ a, na wato ahyɛ ne so aboro no.

## Baabi a menyaa mmoa firiiɛ
Mmrane

Mmrane yɛ nsɛm anaa edin a yɛde hoahoa obi anaa wɔde da ne suban adi sɛ ebia adɔeɛ, ayamyɛ, akokoɔduro ne ne mmaninyɛ na ɛsane ma yɛhunu obi kɛseyɛ anaa ne dwumadie soronko bi a ɔdaa no adi wɔ abrabɔ mu. 

Mmrane taa di dwuma wɔ yɛn daa daa kasa mu. Yei nti, wɔ Akanman mu no, abusuadin biara wɔ ne ne mmrane. Abenfoɔ bi ka sɛ, mmrane yɛ nsɛm bi a yɛka de hoahoa, tonton edin, diberɛ anaa gyinaberɛ bi a, obi anaa biribi wɔ mu na ɛyɛ adeɛ a yɛde korɔkorɔ nipa no. Yɛwɔ mmrane a yɛde bɔ ahemfoɔ ne nkuro de kyerɛ wɔn diberɛ ne wɔn tumidie na saa mmrane yi boa ma yɛhunu obi diberɛ ne kuro bi mpaninsɛm.

## Mmrane ho nhwɛsoɔ
Nhwɛsoɔ bi ne sɛ Boaten mmrane ne Agyenim, Apea mmrane ne Kubi, Abrafi mmrane ne ɔkɔtɔ Nyarko mmrane ne Aborɔnoma, Akwasi mmrane ne Bodua. Mmoa din nso wɔ wɔn mmrane. Yei ho nhwɛsoɔ ne Okusie mmrane ne Aduoku, Apan mmrane ne Dankwa, Akokɔ mmrane ne Antwiwaa, Nkuro din nso wɔ wɔn mmrane. Yei bi ne; - Kumase a ne mmrane ne Ɔsɛekurom, Mampɔn a ne mmrane ne Kontonkyi, Oguaa a ne mmrane ne Akɔtɔ, Kyebi a ne mmrane ne Dokuaakurom.

## Baabi a menyaa mmoa firiiɛ
Nteamudeɛ

Nteamudeɛ yɛ asɛm anaasɛ nsɛm bi a yɛde kyerɛ sɛnea adeɛ bi a yɛate anaa yɛhu si ka yɛn fa. Sɛ atwerɛfoɔ hunu anigyeɛ anaa anwanwadeɛ anaa biribi a ɛte saa a, mpɛn pii no ɔde nteamudeɛ na ɛda no adi. Nteamudeɛ agyinahyɛdeɛ ne nteamudeɛ ahyɛsodeɛ (!). Wɔtumi de kyerɛ awerɛhoɔ, ɔyaw, ahodwiri, abufuo anaa ɔpɛ a yɛmpɛ biribi. Wɔnam saa nteamudeɛ yi so kyerɛ sɛ asɛm anaa nsɛm bi a yɛde kyerɛ sɛdeɛ adeɛ bi te anaa yɛhu na yɛde nteamu anaa nnyegyeeɛ dendeenden na ɛka. 

Sɛ yɛhunu anigyedeɛ, anwanwadeɛ anaa biribi a ɛte saa a, yɛwɔ nsɛm bi a yɛde kyerɛ sɛde ɛka yɛn fa na mpɛn pii no, yɛde nteamu na ɛda no adi. Nteamu tumi yɛ ankorankorɛ nsɛm, kasasin anaa ɔkasamu bi a wɔatwa no tia anaasɛ nso ɔkasamu bi mpo. Atwerɛfoɔ de nteamu di dwuma pii wɔ kasadwini.

## Ne dwumadie
Yɛtumi de nteamu kyerɛ anigyeɛ anaa ahosɛpɛ (oo !, yoo!, ee!, wiɛ!). Yɛtumi nso de nteamu kyerɛ abufuo anaa ɔpɛ a yɛmpɛ biribi (tweaa!, oo!, kosɛ!, fee!). Yɛtumi de nteamu kyerɛ awerɛhoɔ anaa ɔhaw (hmm!, ayi! Aa! buee! Agyee!). Yɛtumi de kyerɛ ahodwiri, anwanwasɛm anaa ɛhu (ei!, bue!, buee!, aa!)

Yɛtumi de si ɔkasamu bi a ɔhyɛ wom so dua (kɔ ɛ!, oo! Twɛn me a!) yɛtumi de pam mmoa, anomaa ne adeɛ (kai!, hai hai!, kae kae!, Suu suu!). 

Yɛtumi nso de di dwuma wɔ nkɔmmɔbɔ mu nso. Nhwɛsoɔ; Oh! Anigyesɛm bɛn ni!, Agya ee! ne Oh! Wiase bi ni. 

## Baabi a menyaa mmoa firiiɛ
Nsɛmpɔ titire

Nsɛmpɔ titire yɛ adwene a ɛwɔ kasadwini sj ebia; abasjm, mu a kasadwumfoɔ no de reto dwa. ɔtoaa so sɛ nsɛmpɔ titire no taa firi adwempɔ anaasɛ asɛm a kasadwumfoɔ no de reto dwa no mu. Nsɛmpɔ titire no tumi yɛ nnoɔma bi a yɛmfa yɛn ani nhunu te sɛ ɔdɔ, asiane, awerɛhoɔ, animka, owuo ne adeɛ na mpɛn pii no, nsɛmpɔ titire a ɛwɔ kasadwini bi mu tumi boro baako. Yei na yɛfrɛ no theme wɔ Borɔfo Kasa mu. 

Nsɛmpɔ titire bi a ɛwɔ anansesɛm mu no gyina hɔ ma nsɛm a anansesɛm no gyina so de to dwa no bi yɛ adwumayɛ, awarepa, ɔbrapa, ɔsompa, nsɛnkeka, aniha, seantie, atirimuɔden, akayɔ, ayamyɛ, mmɔdemmɔ, ɔhwɛpa, nitan ne dej jkeka ho. Ɔtwerɛfoɔ anaa ɔtofoɔ tumi de saa nsɛmpɔ titire yi tu atiefoɔ fo ma suban bi a ɛnyɛ no wɔtumi sesa firi ho. Saa nsɛmpɔ titire yi a ɛwɔ Atwerɛ kasadwini ne Ano kasadwini no boa ma ɔkenkanfoɔ no anaa atiefoɔ no hunu botaeɛ titire bi a ɔtwerɛfoɔ anaa ɔtofoɔ no reto dwa ama wafa mu aba asiane asua biribi pɔtee anaa soronko bi afiri mu.

Nsɛmpɔ titire no yɛbɛtumi atwerɛ no wɔ kasamu kwan so na ɛwɔ sɛ ɛfa adwenepɔ pɔtee a ɔtwerɛfoɔ no de reto dwa. Nsɛmpɔ titire yɛ adwinneɛ bi a ɔtwerɛfoɔ no fa so nwene ne nsɛm bi na ɛboa no ma ɔhunu agorɔmma a wɔde wɔn bɛdi dwuma wɔ kasadwini bi mu. Nsɛmpɔ titire bi a ɔtwerɛfoɔ no de bɛdi dwuma no na ɛbɛma no ahunu sɛdeɛ ɔbɛhyɛ aseɛ ne sɛdeɛ ɔde bɛkɔ awieeɛ ama akenkanfoɔ ate aseɛ. 

## Baabi a menyaa mmoa firiiɛ
Agyinaeε / Ͻtofoↄ no Gyinaberε

Agyinaeε / Ͻtofoↄ no Gyinaberε yɛ  kwan a ↄtwerεfoↄ bi fa so da abasεm anaa agorↄ no adi kyerε akenkanfoↄ anaa ahwεfoↄ. Ɛyε kwan a akenkanfoↄ no fa so hunu sɛdeɛ nsɛm sisi wↄ agorɔ bi mu. Yεwↄ akwan ahodoↄ a ↄtwerεfoↄ bi nam so da abasεm bi adi kyerε akenkanfoↄ. Yeinom ne; ɔkasafoↄ a ↄdi kan, ɔkasafoↄ a ↄtↄ so mmiεnsa, Ahuntahunu ne deɛ ɛkeka ho.

## Agyinaeε / Ͻtofoↄ no Gyinaberε Ahodoɔ
**Ɔkasafoↄ a ↄdi kan:** Wɔ yei mu no, akenkanfoↄ ne atiefoↄ no tie abasεm no firi ↄtofoↄ no ano na saa ↄtofoↄ yi tumi yε agorↄba a ↄka abasεm no ho anaa ↄdi akotene wↄ abasεm no mu. Sε ↄkasafoↄ no yε agorↄba a, ↄtaa de edinnsiananmu “me” di dwuma berε a ↄrekasa. Ͻkasafoↄ a ↄdi kan no nam ↄno ara ne suahunu so na εkasa. Ͻbεtumi nso ayε bεhwεadeɛni bi a ɔgyina beaeɛ a nsεm no rekↄ so nti ↄhunu deε εrekↄ so nyinaa.

**Ͻkasafoↄ a ↄtↄ so mmiεnsa:** Sε ↄtwerεfoↄ bi nam ↄkasafoↄ a ↄtↄ so mmiεnsa so na εde ne nsεm to dwa a, na εkyerε sε ↄkasafoↄ no nka abasεm no ho bi na mmom ↄgyina nkyεn baabi na ↄde asεm no reto dwa. Mpɛn pii no ara, saa ↄkasafoↄ no amanneɛbↄ no tɔ sini kakra.

**Ahuntahunu:** Saa ɔtofoↄ yi tumi de abasεm bi mu nsεm to dwa te sε deε ↄyε Onyame bi anaa sunsum nwanwasoↄ bi. Saa ↄtofoↄ yi nim agorↄmma no tirim nsεm nyinaa na ↄnim deε εbεsi wↄ berε biara mu anaa agorↄmma no mu biara abrabↄ mu. Afei nso, ɔte deε εrekↄ so biara ase na ↄkyerεkyerε deε εbεsi biara ase nso. 

**Akasafoɔ mmienu anaa mmieɛnsa:** Ͻtwerεfoↄ bi nso bεtumi de abasεm no mu amannebↄ ahyε akasafoↄ bεyε mmienu anaa mmiεnsa ano ama wↄada no adi. Ԑbεtumi aba sε, ↄtwerεfoↄ no wↄ ↄkasafoↄ titire baako a amanneɛbↄ no gyina ne so, nanso εwↄ mu a na ɔkasafoɔ foforɔ bi nso aba mu kakra.

## Baabi a menyaa mmoa firiiɛ
Adesua Nhyehyɛeɛ Pono

Adesua nhyehyɛeɛ pono yɛ nhyehyɛeɛ ne nkyerɛkyerɛmu a ɔkyerɛkyerɛni bi yɛ fa adekyerɛdeɛ bi ho na ɛkyerɛ ɔkwan a adekyerɛ bi bɛfa akɔ so no wɔ nnidisoɔ kwan so. Ɛsane nso kyerɛ deɛ ɔkyerɛkyerɛni no bɛyɛ firi adesua no ahyɛaseɛ kɔsi n’awieeɛ. Yei boa ma ɔkyerɛkyerɛni no kyerɛ adeɛ no nnidisoɔ nnidisoɔ sɛdeɛ ɛfata. 

Ɛsono adesuadeɛ biara ne ɔkwan a yɛbɛtumi afa so akyerɛ ama awie mudie. Nnneɛma bi te sɛ ɔkyerɛkyerɛni no su, ɔkwan a asuafoɔ fa so sua adeɛ ne adesua korɔ anaa tɔpik no na ɛbɛkyerɛ sɛdeɛ adesua nhyehyɛeɛ pono no bɛsi akɔ. Adesua nhyehyɛeɛ pono kyerɛ adwentitire a ɔkyerɛkyerɛni bi bɛtwe adwene asi so wɔ adesuadeɛ bi mu. Deɛ wei kyerɛ ne sɛ, sɛ ɔkyerɛkyerɛni bi rebɛkyerɛ adeɛ a, ɔhyehyɛ adwenpɔ ahodoɔ a ɔpɛ sɛ ɔde to dwa no wɔ adesua nhyehyɛeɛ pono no so na ɛboa no ma ɔtumi twe adwene si ne nyinaa so wɔ adekyerɛ no mu.

## Adesua nhyehyɛeɛ pono so mfasoɔ
Deɛ nti a adesua nhyehyɛeɛ pono ho hia wɔ adekyerɛ ne adesua mu no gu mu ahodoɔ pii. Yie bi na ɛdidisoɔ yi. 

* Adesua nhyehyɛeɛ pono boa ma ɔkyerɛkyerɛni no siesie ne ho yie ma ɔhaw ne osiakwan biara ɛbɛtumi apue adekyerɛ ne adesua mu na wapɛ ano sie ansa na aduru.

* Adesua nhyehyɛeɛ pono boa ma ɔkyerɛkyerɛni no tumi dwene adesuadeɛ a wapaw sɛ ɔrebɛkyerɛ ne aboadeɛ ahodoɔ ahodoɔ a ɛbɛhia wɔ adekyerɛ no mu.

* Adesua nhyehyɛeɛ pono boa ɔkyerɛkyerɛni ma no hunu baabi a ɛtwa sɛ ɔde adekyerɛdeɛ no di dwuma. Ɛnam sɛ biribiara tumi si wɔ adesuabea berɛ a adekyerɛ rekɔ so no nti, adesua nhyehyɛeɛ pono tumi yɛ ahobammɔ ma ɔkyerɛkyerɛni no berɛ a biribi a wonsusu bɛsi.

* Adesua nhyehyɛeɛ pono no tumi boa ma ɔkyerɛkyerɛni no tumi hyɛ asuafoɔ no ahiadeɛ nso berɛ a ɔreyɛ ahoboa no.

* Sɛ ɔkyerɛkyerɛni no nni hɔ a, ɛnam adesua nhyehyɛeɛ pono nti, ɔkyerɛkyerɛni foforɔ biara tumi gyina anan kyerɛ adeɛ no pɛɛpɛɛpɛ berɛ a adesua nhyehyɛeɛ pono da ho.

## Baabi a menyaa mmoa firiiɛ
Adekyerԑ Akwan

Adekyerԑ akwan yԑ akwan bi a ↄkyerԑkyerԑni nam so de nhyehyԑeԑ a wayԑ no adesua nhyehyԑeԑ pono so no da nimdeԑ bi a ↄpԑ sԑ asuafoↄ no nya wↄ berԑ pↄtee a adesua no rekↄ so no mu adi. Ԑyԑ kwan a akyerԑkyerԑfoↄ fa so ne asuafoↄ de wↄn nimdeԑ a wↄwↄ wↄ adesua bi mu no to dwa wↄ mmerԑ a adesua rekↄ so wↄ suadan mu. Ԑyԑ anammↄn biara a ↄkyerԑkyerԑni tu de boa asuafoɔ ma wɔte deɛ ɔrekyerɛ wɔn no ase a biribiara rensi adekyerɛ ne adesua no kwan. 

## Adekyerԑ akwan ahodoↄ
Adekyerԑ akwan gu mu ahodoↄ pii nanso wↄde ne nyinaa akↄhyԑ adekyerԑ akwan titire mmienu mu. Deɛ ɛdi kan yԑ deԑ ↄkyerԑkyerԑni no na ɔdi akotene wↄ adekyerԑ ne adesua no mu deɛ yɛfrɛ no *Teacher Centred method* wɔ Borɔfo Kasa mu no, na deɛ ɛtɔ so mmienu no yɛ deɛ osuani no na ɔdi akotene wↄ adesua ne adekyerԑ no mu deɛ yɛfrɛ no *Learner Centred method* wɔ Borɔfo Kasa mu no. 

## Baabi a menyaa mmoa firiiɛ
Nnyegyeeε - sε - adwene

Nnyegyeeε - sε - adwene yɛ kasasu a ɛgyina hɔ ma nnyegyeeɛ a ɛwɔ nkyerɛaseɛ a yɛtumi gyina sɛdeɛ nnyegyeeɛ no si teɛ so hunu deɛ asɛm no kyerɛ. Wei tumi kyerɛ sɛdeɛ biribi kɔɔ so, tebea a obi wɔ mu anaa suban bi. Weinom taa di dwuma sɛ ɔkyerɛfoɔ nanso wɔn su te sɛ nteamudeɛ. Yɛtaa de kyerɛ suban, anaa tebea bi a ɔkasafoɔ no wɔ mu anaa sɛdeɛ adeyɛ bi kɔɔ soɔ. Weinom boa kasadwini no ma nneɛma bi mu da hɔ pefee. Nnyegyeeɛ - sɛ - adwene di akotene yie wɔ abasɛm ne ahwɛgorɔ dwumadie mu na ɛnam ɛno so ma ɔtofoɔ no nya atenka a ɛmu yɛ den wɔ ɔkasa a wɔde redi dwuma no mu.

## Nnyegyeeε - sε - adwene ho nhwɛsoɔ
Kasamu ahodoɔ a ɛdidisoɔ yi, da sɛdeɛ wɔde nnyegyeeε - sε - adwene di dwuma wɔ ɔkasamu bi mu. 

* Ahwehwɛ no hwee hɔ gongorann. 
* Kube no te hwee fam pum.
* Ɔmene fufuo no gonagona.                 
* Ɔnom nsuo no gonagona.
* Akua bubuu paanoo no wee dwɛɛdwɛɛ.

## Baabi a menyaa mmoa firiiɛ
Dua oo dua

Dua oo dua agorɔ ka agorɔ ahodoɔ a Akanfoɔ di no ho. Saa agorɔ yi yɛ agorɔ bi a sɛ wɔredi a, mmɔfra no twa kanko anaa wɔbɔ kyenku ma abɔfra biara pa ne ntoma, na wabɔ ano pɔ. Afei, wɔn mu baako bɛgyina wɔn mfimfini na wafiri aseɛ rebobɔ mmoa bi din. Ɔde mmoa no din no to dwom de bisabisa pɛ sɛ ɔbɛhunu sɛ wɔn a wɔredi agorɔ no nim sɛdeɛ mmoa bi su teɛ anaa. 

Sɛ wɔrebɛdi agorɔ no a ɛsɛ sɛ wɔnya ɔbaako bɛgyina kanko a wɔatwa no mfimfini no mu na afei wɔgyina so pɛ ahyɛnsodeɛ bi te sɛ ɛdan, na wɔn nyinaa de wɔn nsa kɔka. Wɔkyerɛ sɛ, saa mmɔfra yi mu biara kura ne ntoma a wabuka mu mmienu. Afei deɛ ɛsi ne sɛ deɛ ɔgyina kanko no mfimfini no ma dwom so bobɔ mmoa a wɔwɔ dua din, na sɛ ɛba sɛ aboa korɔ a ɔbɛbɔ ne din no tua dua a na mmɔfra no nyinaa agye so sɛ “dua”; na sɛ mmom aboa a ɔbɛbɔ ne din no nni dua a, obiara yɛ komm. Ɛnam sɛ ɔkɔtɔ nni dua nti berɛ biara a wɔbɛbɔ aboa biara a onni dua din pԑ na, mmɔfra no nyinaa ayɛ komm. 

Akanfoↄ di saa agorɔ hodoↄ yi de gyegye wↄn ani. Bio, wↄde san tenetene wↄn mpↄ mu. Yei boa ma mmↄfra adwene mu bue nso. 

## Baabi a menyaa mmoa firiiɛ